Document ID: 31978R1300

Κανονισμός (ΕΟΚ) αριθ. 1300/78 του Συμβουλίου
της 6ης Ιουνίου 1978
περί τροποποιήσεως του κανονισμού (ΕΟΚ) αριθ. 1703/72 "περί καθορισμού μεταξύ άλλων των κανόνων σχετικά με την κοινοτική χρηματοδότηση των δαπανών που προκύπτουν από την εκτέλεση της συμβάσεως επισιτιστικής βοηθείας του 1971"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,
την πρόταση της Επιτροπής,
τη γνώμη της Συνελεύσεως [1],
Εκτιμώντας:
ότι το άρθρο 3 παράγραφος 1 του κανονισμού (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών [2], όπως τροποποιήθηκε τελευταία από τον κανονισμό (ΕΟΚ) αριθ. 1125/78 [3], προβλέπει τον καθορισμό ενιαίας τιμής παρεμβάσεως για ορισμένο αριθμό σιτηρών στα οποία περιλαμβάνεται ο μαλακός σίτος, και τιμής αναγωγής για τον αρτοποιήσιμο μαλακό σίτο·
ότι, από την έναρξη της περιόδου 1977/1978, δύνανται να πραγματοποιούνται αγορές στην παρέμβαση αρτοποιήσιμου σίτου στην τιμή αναγωγής βάσει ειδικών μέτρων παρεμβάσεως·
ότι, συνεπώς, δύναται να παραχωρείται αρτοποιήσιμος μαλακός σίτος στα πλαίσια ενεργειών επισιτιστικής βοηθείας·
ότι ο κανονισμός (ΕΟΚ) αριθ. 1703/72 του Συμβουλίου της 3ης Αυγούστου 1972 περί καθορισμού, μεταξύ άλλων, των κανόνων σχετικά με την κοινοτική χρηματοτοδότηση των δαπανών πού προκύπτουν από την εκτέλεση της συμβάσεως επισιτιστικής βοηθείας του έτους 1971 [4] αναφέρει μόνο την τιμή παρεμβάσεως, ιδίως στο άρθρο 7 πού αφορά την τιμή παραχωρήσεως των εμπορευμάτων, εν όψει εκτελέσεως της εν λόγω στιμβάσεως·
ότι, επειδή ορισμένες ενέργειες επισιτιστικής βοηθείας δύνανται να εκτελούνται σε μαλακό σίτο ή αρτοποιήσιμο μαλακό σίτο, πρέπει τα εμπορεύματα να δύνανται να παραχωρούνται σε εύλογη τιμή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 7 του κανονισμού (ΕΟΚ) αριθ. 1703/72, το πρώτο εδάφιο αντικαθίσταται από το ακόλουθο κείμενο:
"Η τιμή στην οποία ο οργανισμός παρεμβάσεως παραχωρεί τα εμπορεύματα εν όψει εκτελέσεως της συμβάσεως επισιτιστικής βοηθείας του έτους 1971 είναι, ανάλογα με την περίπτωση, η ενιαία τιμή παρεμβάσεως ή η τιμή αναγωγής πού ισχύουν κατά το μήνα της αναλήψεως των αποθεμάτων παρεμβάσεως."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Αυγούστου 1977.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στο Λουξεμβούργο, στις 6 Ιουνίου 1978.

Labels: 3
2
17
5